A 2010-es sakkvilágbajnokság versenysorozatában, mint a 2006-os világbajnokság vesztese, csak a világbajnokjelöltek versenyének finisében kellett részt vennie. A világbajnokkal való párosmérkőzés jogáért a 2007-es sakkvilágkupa győztesével az amerikai Gata Kamskyval kellett megmérkőznie, akit 2009-ben Szófiában 4,5–2,5 arányban legyőzött, és így ismét mérkőzhetett a világbajnoki címért. A világbajnoki mérkőzésre Visuvanátan Ánand ellen 2010. március–áprilisban Szófiában került sor, amelyen Ánand az utolsó fordulóban elért győzelmével 6,5–5,5 arányban győzött, és megvédte világbajnoki címét.